Islles del Norte (Escocia)

Les Islles del Norte (inglés: Northern Islles; escocés: Northren Islles; gaélicu: Na h-Eileanan a Tuath; nórdicu antiguu: Norðreyjar) ye una cadena (o archipiélagu) d'islles al norte de la costa del territoriu principal d'Escocia. El clima ye templáu fríu con muncha influencia de la mar que les arrodia. Hai dos grupos principales d'islles: les Shetland y les Orkney. En total hai 26 islles habitaes con un paisaxe que cambia de les fértiles islles agrícoles de les Orkney al más quebráu de les islles Shetland nel norte, onde la economía ye más dependiente de la pesca ya'l petroleu de la mar que les arrodia. Nos dos grupos d'islles tienen una industria d'enerxía renovable en desendolcu. Tamién comparten una historia común Picta y Normanda, y los dos fueron absorbíos nel Reinu d'Escocia nel sieglu XV pa pasar a ser parte del Reinu Xuníu na dómina moderna. Les islles tuvieron un papel naval destacáu durante les Guerres Mundiales del sieglu XX.

El turismu ye importante pa estes islles, onde les particulares ruines prehistóriques tienen un papel fundamental nel so atractivu, y hai conexones regulares per ferry y avión col restu del territoriu escocés. La influencia escandinava remanez fuerte, especialmente no rellacionao col folclor llocal con fuertes, anque distintes, cultures llocales. Nos nomes de les islles predomina la herencia normanda, anque dalgunes caltienen elementos pre-célticos.

 Referencies 

 Enllaces esternos 

Norte